# Griebtuvo keitimas

## Vainikinio griebtuvo įdėjimas ir išėmimas

## GBH 18V-26

Norėdami dirbti su įrankiais be SDS-plus (pvz., grąžtu su cilindriniu kotu), turite uždėti specialų griebtuvą (vainikinį arba greitojo užveržimo griebtuvą papildoma įranga).

##

- Įsukite SDS-plus kotelį (23) į vainikinį griebtuvą (22). Pritvirtinkite vainikinį griebtuvą (22) apsauginiu varžtu (21). Atkreipkite dėmesį, kad apsauginis varžtas yra su kairiniu sriegiu.

##

- Nuvalykite kotelio įstatomąjį galą ir jį truputį patepkite.
- Vainikinį griebtuvą su koteliu sukite į įrankių įtvarą, kol jis savaime užsifiksuos.
- Patikrinkite, ar užsifiksavo, t. y. vainikinį griebtuvą patraukite.

##

- Patraukite užraktinę movą (5) atgal ir nuimkite vainikinį griebtuvą (22).

## Keičiamojo griebtuvo nuėmimas/uždėjimas

## GBH 18V-26 F

### Keičiamojo griebtuvo nuėmimas (žr. C pav.)

- Keičiamojo griebtuvo fiksuojamąjį žiedą (6) patraukite atgal, tvirtai laikykite jį šioje padėtyje ir SDS-plus keičiamąjį griebtuvą (2) arba greitojo užveržimo keičiamąjį griebtuvą (1) traukdami į priekį nuimkite.
- Nuimtą keičiamąjį griebtuvą saugokite nuo nešvarumų.

### Keičiamojo griebtuvo uždėjimas (žr. D pav.)

- Naudokite tik modeliui skirtą originalią įrangą ir atkreipkite dėmesį į identifikacinių griovelių skaičių (25). Leidžiama naudoti tik keičiamuosius griebtuvus su dviem arba trimis identifikaciniais grioveliais. Naudojant šiam elektriniam įrankiui netinkamą keičiamąjį griebtuvą, darbo metu gali iškristi darbo įrankis.

- Keičiamąjį griebtuvą prieš įstatydami nuvalykite ir šiek tiek patepkite įstatomąjį galą.
- SDS-plus keičiamąjį griebtuvą (2) arba greitojo užveržimo keičiamąjį griebtuvą (1) apimkite visa ranka. Keičiamąjį griebtuvą sukdami stumkite ant griebtuvo laikiklio (24), kol aiškiai išgirsite, kad užsifiksavo.
- Keičiamasis griebtuvas užsifiksuoja auto‌ma‌tiškai. Patikrinkite, ar užsifiksavo, t. y. keičiamąjį griebtuvą patraukite.