# Darbinstrumenta nomaiņa

Putekļu aizsargs (4) novērš urbšanas procesā radušos putekļu iekļūšanu turētājaptverē. Iestiprinot darbinstrumentu, sekojiet, lai putekļu aizsargs (4) netiktu bojāts.

- Nodrošiniet, lai bojātais putekļu aizsargs tiktu nekavējoties nomainīts. Nomaiņu ieteicams veikt pilnvarotā klientu apkalpošanas iestādē.

##

### SDS plus darbinstrumenta iestiprināšana (skatiet attēlu E)

SDS-plus urbjpatronā var vienkārši un ērti iestip‌rināt nomaināmos darbinstrumentus, nelietojot palīgrīkus.

- GBH 18V-26 F: ievietojiet nomaināmo SDS-plus urbjpatronu (2).
- Pirms iestiprināšanas notīriet darbinstrumenta kātu un pārklājiet tā iestiprināmo daļu ar nelielu dau‌dzumu smērvielas.
- Nedaudz pagrozot, ievirziet darbinstrumenta kātu urbjpatronas stiprinājumā, līdz tas tur automātiski fiksējas.
- Pārbaudiet darbinstrumenta fiksāciju, nedaudz pavelkot aiz tā.

SDS-plus stiprinājuma sistēmai piemīt īpatnība, ka urbjpatronas stiprinājumā iestiprinātais darbinstruments brīvi kustas. Šā iemesla dēļ darbinstruments tukšgaitā rotē ar zināmu radiālu ekscentritāti. Taču tas neietekmē darba precizitāti, jo urbšanas laikā darbinstruments automātiski centrējas.

### SDS-plus darbinstrumenta izņemšana (attēls F)

- Pabīdiet fiksējošo uzmavu (5) uz aizmuguri un izņemiet darbinstrumentu.

##

## GBH 18V-26

### Darbinstrumenta iestiprināšana (skatīt attēlu G)

Norāde: nelietojiet darbinstrumentu bez SDS-plus stip‌rinājuma triecienurbšanai vai atskaldīšanai! Triecienurbšanas un izcir‌šanas laikā darbinstrumenti bez SDS-plus stip‌ri‌nā‌juma un to iestiprināšanai paredzētās urbj‌pat‌ronas var tikt bojātas.

- Ievietojiet zobaploces urbjpatronu (22).
- Atveriet zobaploces urbjpatronu (22), to griežot, līdz var ielikt instrumentu. Ievietojiet darbinstrumentu urbj‌pat‌ronā.
- Ielieciet urbjpatronas atslēgu (26) attiecīgajos aobaploces urbjpatronas (22) caurumos un vienmērīgi iespīlējiet instrumentu.
- Pagrieziet darba režīma pārslēdzēju (16) pozīcijā „Urbšana”.

### Darbinstrumenta izņemšana (attēls H)

- (26) Ar urbjpatronas atslēgas palīdzību grieziet zobaploces urbjpatronas (22) aploci pretēji pulksteņa rādītāju kustības virzienam, līdz darbinstrumentu iespējams izņemt.

##

## GBH 18V-26 F

### Darbinstrumenta iestiprināšana (skatīt attēlu I)

Norāde: nelietojiet darbinstrumentu bez SDS-plus stip‌rinājuma triecienurbšanai vai atskaldīšanai! Triecienurbšanas un izcir‌šanas laikā darbinstrumenti bez SDS-plus stip‌ri‌nā‌juma un to iestiprināšanai paredzētās urbj‌pat‌ronas var tikt bojātas.

- Ievietojiet nomaināmo bezatslēgas urbjpatronu (1).

- Stingri turiet nomaināmās bezatslēgas urbjpatronas noturgredzenu (28). Griežot nomaināmās bezatslēgas urbjpatronas priekšējo aptveri (27). atveriet tās darbinstrumenta stiprinājumu tik daudz, lai tajā būtu iespējams ievietot darbinstrumenta kātu. Stingri turiet nomaināmās bezatslēgas urbjpatronas noturgredzenu (28) un spēcīgi grieziet tās priekšējo aptveri (27) bultas virzienā, līdz kļūst skaidri dzirdams raksturīgais sprūda mehānisma troksnis.
- Pārbaudiet darbinstrumenta fiksāciju, nedaudz pavelkot to ārā no urbjpatronas.

Norāde: Ja urbjpatronas darbinstrumenta stiprinājums ir līdz galam atvērts, tad, mēģinot to aizvērt, var notikt tā, ka kļūt dzirdams sprūda mehānisma troksnis, taču darbinstrumenta stiprinājums neaizveras.

Šādā gadījumā vienreiz apgrieziet urbjpatronas priekšējo noturaploci (27) pretēji pulksteņa rādītāju kustības virzienam. Pēc tam darbinstrumenta stiprinājumu kļūst iespējams aizvērt.

- Pagrieziet darba režīma pārslēdzēju (16) stāvoklī „Urbšana“.

### Darbinstrumenta izņemšana (skatīt attēlu J)

- Stingri turiet nomaināmās bezatslēgas urbjpatronas noturgredzenu (28). Griežot nomaināmās bezatslēgas urbjpatronas priekšējo aptveri (27) bultas virzienā, atveriet tās darbinstrumenta stiprinājumu tik daudz, lai no tā varētu izvilkt darbinstrumenta kātu.