# Szerszámcsere

A (4) porvédő sapka üzem közben messzemenően meggátolja a fúrás során keletkező por behatolását a szemszámbefogó egységbe. A szerszám behelyezésekor ügyeljen arra, hogy ne rongálja meg a (4) porvédő sapkát.

- Ha egy porvédő sapka megrongálódott, azt azonnal ki kell cserélni. Azt javasoljuk, hogy a csere végrehajtásával bízzon meg egy Vevőszolgálatot.

##

### Az SDS plus betétszerszám behelyezése (lásd a E ábrát)

Az SDS-plus fúrótokmánnyal a betétszerszámot egyszerűen és kényelmesen, minden további szerszám alkalmazása nélkül ki lehet cserélni.

- GBH 18V-26 F: Tegye be a (2) SDS-plus cserél‌hető fúrótokmányt.
- Tisztítsa meg és kissé zsírozza be a betétszerszám bedugásra kerülő végét.
- Tegye be forgatva a betétszerszámot a szerszámbefogó egységbe, amíg az magától reteszelésre kerül.
- Húzza meg a szerszámot, és ellenőrizze így a meg‌felelő reteszelést.

Az SDS-plus betétszerszám a rendszer tulajdonságaiból adódóan szabadon mozoghat. Ezért üresjáratban a szerszám eltér a körkörös futástól. Ez nincs befolyással a furat pontosságára, mivel a fúró a fúrás során magától központozásra kerül.

### Az SDS-plus betétszerszám kivétele (lásd a F ábrát)

- Tolja hátra a (5) reteszelő hüvelyt és vegye ki a betétszerszámot.

##

## GBH 18V-26

### A betétszerszám behelyezése (lásd a G ábrát)

Figyelem: Az SDS-plus nélkül szerszámokat kalapácsos fúrásra vagy vésére ne használja! Az SDS-plus és a megfelelő fúrótokmány nélküli szerszámok a kalapácsos fúrás és vésés során meg‌rongálódnak.

- Tegyen be egy (22) fogaskoszorús fúrótokmányt.
- Nyissa ki forgatással a (22) fogaskoszorús fúrótokmányt, amíg be lehet tenni a szerszámot. Tegye be a szerszámot.
- Dugja be a (26) tokmánykulcsot a (22) fogaskoszorús fúrótokmány megfelelő furataiba és egyenletesen beszorítva rögzítse a szerszámot.
- Fordítsa el a (16) ütés-/forgáskikapcsolót a „Fúrás“ helyzetbe.

### A betétszerszám kivétele (lásd a H ábrát)

- Forgassa el a (22) fogaskoszorús fúrótokmány hüvelyét a (26) tokmánykulccsal az óramutató járásával ellenkező irányba, amíg ki nem lehet venni a betétszerszámot.

##

## GBH 18V-26 F

### A betétszerszám behelyezése (lásd a I ábrát)

Figyelem: Az SDS-plus nélkül szerszámokat kalapácsos fúrásra vagy vésére ne használja! Az SDS-plus és a megfelelő fúrótokmány nélküli szerszámok a kalapácsos fúrás és vésés során meg‌rongálódnak.

- Helyezze be a (1) gyorsbefogó cseretokmányt.

- Tartsa szorosan fogva a gyorsbefogó cserélhető fúrótokmány (28) tartógyűrűjét. A (27) első hüvely elfor‌gatásával nyissa annyira szét a szerszámbefogó egységet, hogy be lehessen helyezni a szerszámot. Tartsa fogva a (28) tartógyűrűt és forgassa el a (27) első hüvelyt erőteljesen a nyíl által jelzett irányba, amíg jól hallható kattogás nem lép fel.
- A szerszám meghúzásával ellenőrizze a szilárd rögzítését.

Figyelem: Ha a szerszámbefogó egységet ütközésig kinyitotta, a szerszámbefogó egység bezárásakor előfordulhat, hogy egy kattogó zörej hallható és a szerszámbefogó egység nem záródik be.

Ebben az esetben forgassa el egyszer a (27) első hüvelyt az óramutató járásával ellentétes irányba. A szerszámbefogó egységet ezután ismét össze lehet zárni.

- Fordítsa el a (16) ütés-/forgáskikapcsolót a „Fúrás“ helyzetbe.

### A betétszerszám kivétele (lásd a J ábrát)

- Tartsa fogva a gyorsbefogó cserélhető fúrótokmány (28) tartógyűrűjét. A (27) első hüvelynek a nyíl által jelzett irányba való elforgatásával nyissa annyira szét a szerszámbefogó egységet, hogy ki lehessen venni a szerszámot.